ആനത്തോട് ഡാം തുറന്നു പമ്ബയില് ജലനിരപ്പ് ഉയര്ന്നേക്കും പത്തനംതിട്ട: ശബരിഗിരി പദ്ധതിയില് ഉള്പ്പെട്ട ആനത്തോട് ഡാം തുറന്നു. 60 സെന്റി മീറ്റര് ഉയരത്തില് രണ്ട് ഷട്ടറുകളാണ് തുറന്നത്. പമ്ബാ നദിയില് ജലനിരപ്പ് നേരിയ തോതില് ഉയരും. ഇരുകരകളിലും ജാഗ്രതാ നിര്ദേശം നല്കിയിട്ടുണ്ട്. നിലവില് ജില്ലയില് മഴ മാറി നില്ക്കുന്ന സാഹചര്യത്തില് സ്ഥിതി ഗുരുതരമാകില്ല. പമ്ബാ നദിയില് നിലവില് വെള്ളം കുറവാണ്. ഡാം തുറന്നു വിട്ട വെള്ളം വൈകുന്നേരത്തോടെ റാന്നിയിലും പിന്നീട് കോഴഞ്ചേരി, ആറന്മുള, ചെങ്ങന്നൂര് ഭാഗത്തേക്കുമെത്തും. നിലവിലെ സാഹചര്യത്തില് ആശങ്കകള് വേണ്ടെന്ന് അധികൃതര് അറിയിച്ചു. നദിയിലൂടെ ഒഴുകി പോകാനുള്ള വെള്ളം മാത്രമേ ഇപ്പോഴത്തെ സാഹചര്യത്തില് എത്തൂ എന്നാണ് നിഗമനം.